Karibų piratai
Karibų piratai (angl. Pirates of the Caribbean) – „Disney“ medijos franšizė, apimanti daugybę atrakcionų parkų, filmų seriją ir šalutinių romanų, taip pat nemažai susijusių vaizdo žaidimų ir kitų medijos leidinių. Ši franšizė atsirado 1967 m. Disneilende atidarytame to paties pavadinimo pramogų parko atrakcione, kuris buvo vienas iš paskutiniųjų Disneilendo atrakcionų, kuriuos prižiūrėjo Voltas Disnėjus. „Disney“ šį atrakcioną sukūrė remdamasi piratų legendomis, folkloru ir romanais, pavyzdžiui, italų rašytojo Emilio Salgari. Karibų piratai tapo medijos franšizė 2000-aisiais, kai 2003 m. buvo išleistas filmas „Karibų piratai: Juodojo perlo prakeiksmas“, po jo sekė keturi tęsiniai. Ted Elliott ir Terry Rossio sukurti filmai iki 2019 m. visame pasaulyje uždirbo daugiau nei 4,5 mlrd. dolerių, todėl ši kino franšizė visų laikų pelningiausių franšizių ir filmų serijų sąraše užima 14 vietą.